Public procurement notice: Contract Award Notice
Published: 2025-02-05
Buyer: Region Syddanmark
Country: DK
Region: DK032
Contract type: Services
Procedure: Open procedure
CPV classification: 85121000: Medical services | 85121100: General practitioner services
Estimated value: 15000000 DKK
Award criteria: price

Technical requirements: Udbuddet gennemføres som et offentligt udbud, hvilket indebærer, at enhver økonomisk aktør kan afgive tilbud.
Udbuddet vedrører Ordregivers indkøb af drift af almen lægepraksis i Ribe by i Esbjerg Kommune.

Det er Region Syddanmarks ansvar at sikre, at alle borgere i regionen er tilmeldt en praktiserende læge. På denne baggrund er forsyningssikkerheden central, når der arbejdes med løsninger for at løse lægedækningsproblemer. 

Lægedækningen i Region Syddanmark er som udgangspunkt baseret på selvstændige praktiserende læger. De praktiserende læger køber og sælger deres praksis på almindelige markedsvilkår. Der kan dog opstå situationer, hvor en læge ikke kan få solgt sin praksis, eller hvor det på anden måde kan forudses, at der er risiko for, at en gruppe patienter kan komme til at stå uden læge. Af Sundhedslovens § 227, stk. 3, fremgår det, at regionen i sådanne tilfælde kan udbyde driften af en lægepraksis til andre leverandører. 

En sådan situation er nu opstået i Ribe, hvor en klinik, med ca. 1.100 sikrede, lukker uden salg pr. 1. april 2025. Der gennemføres derfor et udbud for at sikre, at de berørte patienter kan tilmeldes et alement medicinsk tilbud, når deres praksis lukker. Der er andre praksisser beliggende i Ribe, og kun en med åbent for tilgang, men denne forventes kun at have ledig patientkapacitet til under 100 af de berørte sikrede. Derfor forventes resten af patientgruppen at stå uden fast læge fra april 2025. 

Det er dog vigtigt for regionen at understrege, at der arbejdes sideløbende med andre løsningmodeller for de berørte patienter, og derfor forbeholder regionen sig retten til at annullere udbuddet frem til kontraktindgåelse, såfremt det viser sig, at det ydernummer og/eller den gruppe af patienter, der knytter sig til udbuddet, kan sikres lægedækning på anden vis.

Det er ligeledes vigtigt for regionen at understrege, at der som udgangspunkt knytter sig ca. 1.100 tilmeldte sikrede til det udbudte ydernummer, men der ikke gives garanti for antallet af patienter, som dermed både kan stige og falde i kontraktperioden. Det er dog ikke usandsynligt, at der i løbet af kontraktperiodens sidste år vil være en større tilgang af patienter. Således anslår Ordregiver uforbindende, at der – set over hele kontraktperioden – vil være ca. 1.600 sikrede patienter tilknyttet den udbudte klinik.

Der udbydes drift af en lægekapacitet med op til 2.700 sikrede.

Udbudsklinikken skal til enhver tid have åben for tilgang af nye patienter, indtil der er tilmeldt 2.700 sikrede. 

Hvis antallet af patienter tilmeldt klinikken falder til under 500, kan Kunden vælge at opsige kontrakten.

Leverandøren afregnes med en pris pr. tilmeldt patient pr. måned (opgøres og udbetales månedligt), i stedet for det normale basis- og ydelseshonorar.  

Udbuddet vedrører den fulde drift og udførelse af almen lægepraksis efter forskrifterne i den til enhver tid gældende Overenskomst om almen praksis. Opmærksomheden henledes på, at en Overenskomst for 2025 er under udarbejdelse/vedtagelse. Leverandøren skal selv orientere sig herom og heri. Leverandøren skal selv skaffe lokaler, udstyr mv. 

Udbudsklinikken skal endvidere bidrage til Lægevagten i Region Syddanmark. Udbudsklinikken skal betale vagtkontingent, og deltage fysisk i lægevagten, svarende til en kapacitet. Dog beregnes kontingentet til lægevagten i forhold til antallet af tilmeldte sikrede. 

Følgende gælder bl.a.:

• Al lægegerning skal varetages af speciallæger i almen medicin med gyldig dansk autorisation. Leverandøren skal til enhver tid sikre den nødvendige bemanding, herunder lægekapacitet, i hele klinikkens åbningstid. 

• Leverandøren har retten og pligten til at drive praksis i Kontraktens løbetid, men har ikke retten til at disponere over ydernummeret og patienterne efter endt kontraktperiode. Udbudsklinikken skal optage så mange patienter som der løbende viser sig behov for, dog max. 2.700. Ordregiver har mulighed for at opsige Kontrakten.

• Udbudsklinikken skal drives fra Ribe by, Esbjerg kommune, Region Syddanmark.

• Udbudsklinikken skal deltage i lægevagten. 

Udkast til kontrakt og Kravspecifikationen, jf. Kontraktbilag 2, indeholder en uddybende beskrivelse af de udbudte ydelser.
Identificering af det økonomiske mest fordelagtige tilbud vil ske ved anvendelse af tildelingskriteriet ”Pris”, idet Ordregiver agter at indgå kontrakt med den Tilbudsgivere, der afgiver tilbud med den laveste evalueringspris, jf. Kontraktbilag 3.
Følgende gælder, hvis udbuddet er et offentligt udbud:

Klage skal være indgivet til Klagenævnet for Udbud inden 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt (fristen regnes fra dagen efter den dag, hvor bekendtgørelsen er blevet offentliggjort), og 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere.

Klage over indgåelse af en kontrakt baseret på en rammeaftale med genåbning af konkurrencen (miniudbud) skal være indgivet til Klagenævnet for Udbud inden 30 kalenderdage regnet fra dagen efter ordregiverens underretning om tildelingsbeslutningen.

Samtidig med klagens fremsendelse til Klagenævnet for Udbud skal klageren sende en kopi af klagen med bilag til ordregiveren, gerne pr. e-mail.

Følgende gælder, hvis der er tale om et begrænset udbud, et udbud med forhandling, en konkurrencepræget dialog eller et innovationspartnerskab:

Klage over ikke at være blevet prækvalificeret skal være indgivet til Klagenævnet for Udbud inden 20 kalenderdage fra dagen efter afsendelse af en underretning til de berørte ansøgere om, hvem der er blevet prækvalificeret.

Andre klager skal være indgivet til Klagenævnet for Udbud inden 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt (fristen regnes fra dagen efter den dag, hvor bekendtgørelsen er blevet offentliggjort), og 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere.
Klage over indgåelse af en kontrakt baseret på en rammeaftale med genåbning af konkurrencen (miniudbud) skal være indgivet til Klagenævnet for Udbud inden 30 kalenderdage regnet fra dagen efter ordregiverens underretning om tildelingsbeslutningen.
Samtidig med klagens fremsendelse til Klagenævnet for Udbud skal klageren sende en kopi af klagen med bilag til Ordregiveren, gerne pr. e-mail.


Winner: alles Lægehus A/S
Award value: 15000000
Number of bids: 1